सरकारी एजेंसी ‘सफर’ के आंकड़ों के अनुसार पटाखों से निकले धुएं के कारण दिल्ली में वायु गुणवत्ता सूचकांक बढ़ कर 574 पर पहुंच गया जो ‘गंभीर से बेहद गंभीर’ स्थिति है. सफर की ओर से जारी परामर्श के अनुसार वायु गुणवत्ता सूचकांक के ‘गंभीर से बेहद गंभीर’ स्थिति में होने का मतलब है कि एक स्वस्थ व्यक्ति श्वसन की बीमारी से पीड़ित हो सकता है . बीमार लोगों को यह हवा बहुत बुरी तरीके से प्रभावित करेगी . सफर की एक नई रिपोर्ट में कहा गया है कि यह गंभीर स्थिति अगले दो दिन तक जारी रहेगी .